
	EUROPA-KOMMISSIONEN


Bruxelles, den 30.7.2010
KOM(2010)411 endelig
RAPPORT FRA KOMMISSIONEN TIL EUROPA‑PARLAMENTET OG RÅDET 


om virkningerne af Europa‑Parlamentets og Rådets afgørelser om ændring af lovgrundlaget for EU‑programmerne inden for områderne livslang læring, kultur, ungdom og medborgerskab
RAPPORT FRA KOMMISSIONEN TIL EUROPA‑PARLAMENTET OG RÅDET
om virkningerne af Europa‑Parlamentets og Rådets afgørelser om ændring af lovgrundlaget for EU‑programmerne inden for områderne livslang læring, kultur, ungdom og medborgerskab
1. Indledning
Den 16. december 2008 vedtog Europa‑Parlamentet og Rådet fire afgørelser om ændring af lovgrundlaget for programmerne inden for området livslang læring, kultur, ungdom og medborgerskab
.

Med disse afgørelser fjernede man den rådgivningsprocedure, der er beskrevet i Rådets afgørelse 1999/468/EF af 28. juni 1999 om visse afgørelser om udvælgelse, truffet af Kommissionen, vedrørende tildeling af støtte i forbindelse med disse programmer. Formålet var at forenkle procedurerne og afkorte det tidsrum, som krævedes for at træffe afgørelser, som direkte påvirker støttemodtagerne, med henblik på en hurtigere og mere effektiv gennemførelse af programmerne. 

I henhold til det oprindelige lovgrundlag var Kommissionen forpligtet til at høre Europa‑Parlamentet og programudvalgene inden for afgrænsede tidsfrister, inden den kunne træffe en formel afgørelse om tildeling af støtte. Nogle gange kom ferieperioderne oven i kontrolperioderne og medførte yderligere forsinkelser i gennemførelsen. 
Med de ændrede afgørelsers ikrafttræden er rådgivningsproceduren blevet erstattet med en informationsprocedure. Kommissionen har nu pligt til at informere Europa‑Parlamentet og programudvalgene senest to arbejdsdage efter at have truffet afgørelse om udvælgelsen. Informationen skal omfatte en beskrivelse og en analyse af de modtagne ansøgninger, en beskrivelse af bedømmelses- og udvælgelsesproceduren samt lister over både de projekter, der er foreslået til finansiering, og de afslåede projekter.
Kommissionen skal som følge af de ændrede afgørelser aflægge rapport til Europa-Parlamentet og Rådet om programmernes indvirkning senest 18 måneder efter deres ikrafttræden.
Ud over disse afgørelser vedtog Europa‑Parlamentet og Rådet den 16. december 2008 også afgørelse nr. 1298/2008/EF om oprettelse af handlingsprogrammet Erasmus Mundus 2009‑2013, som ligeledes forpligter Kommissionen til inden for en frist på to hverdage at underrette Europa‑Parlamentet og programudvalget om de afgørelser, Kommissionen har truffet om udvælgelsen.
Selv om afgørelsen om oprettelse af handlingsprogrammet Erasmus Mundus ikke omfatter et krav om en rapport, har Kommissionen af hensyn til gennemskueligheden besluttet, at indvirkningen af den nye informationsprocedure for dette program skal medtages i nærværende rapport. På denne måde dækker én enkelt rapport indvirkningen af alle fem afgørelser.

Metode
I nærværende rapport gøres der rede for den informationsprocedure for hvert program, som blev gennemført i 2009, og denne sammenlignes med den rådgivningsprocedure, som tidligere blev anvendt. Rapporten omhandler virkningerne af den nye informationsprocedure på administrationen af støtte, især med hensyn til varigheden af udvælgelsesproceduren, fra fristen for indsendelse til meddelelsen om navnene på støttemodtagerne. Rapporten tager også hensyn til virkningerne af den administrative byrde og reaktionerne på eller klagerne over de fremlagte oplysninger eller informationsproceduren selv.
2. Afgørelser om udvælgelse i henhold til den nye informationsprocedure
Informationsproceduren blev anvendt i 30 afgørelser om udvælgelse i 2009, og for 27 af disse kan man sammenligne med afgørelser under rådgivningsproceduren, som anført i tabellerne i bilaget
.

Der blev truffet syv afgørelser om udvælgelse i 2009 i forbindelse med programmet for livslang læring. Ud af disse kan fem fuldt ud sammenlignes med afgørelser fra 2007 og 2008. Det er ikke muligt at sammenligne den tildelte støtte i forbindelse med det tværgående program nøgleaktivitet 1 (ECET), eftersom den første udvælgelse i 2009 allerede blev gennemført i henhold til den nye procedure, mens den tildelte støtte til udvikling og gennemførelse af den europæiske referenceramme for kvalifikationer kun kan sammenlignes med den støtte, der blev givet i 2008 (der fandt ingen udvælgelse sted i 2007).

I kulturprogrammet blev den nye informationsprocedure anvendt i 2009 til udvælgelse af fire aktioner, som kan sammenlignes med de udvælgelser, der blev gennemført i 2008 og 2006
 under det tidligere kulturprogram. Der blev ikke truffet nogen afgørelser om udvælgelse under rådgivningsproceduren i 2007.

Under programmet aktive unge gennemførtes der i alt syv udvælgelsesprocesser i 2009. Der er ingen sammenlignelige data for støtte tildelt inden for rammerne af aktion 4.6 "Partnerskaber", fordi den første udvælgelse blev gennemført i 2009. Støtte givet til aktion 4.4 "Projekter, der fremmer kreativitet og innovation på ungdomsområdet" kan kun sammenlignes med støtten tildelt i 2007 (der var ingen udvælgelsesprocedure i 2008), mens støtten tildelt til aktion 4.1 "Støtte til organer som er aktive på europæisk plan på ungdomsområdet" og i den første centraliserede udvælgelsesrunde kun kan sammenlignes med 2008, fordi høringsproceduren ikke blev anvendt for støtte tildelt i 2007.

Den nye informationsprocedure blev ligeledes anvendt i 2009 på ti aktioner under programmet "Europa for Borgerne" (med hensyn til aktion 1.1 venskabsbysamarbejdet – fase 2 og aktion 2.7 støtte til projekter, der iværksættes på initiativ af civilsamfundets organisationer, blev der ikke anvendt nogen komitologiprocedure i 2007, således at der ikke er mulighed for en sammenligning), og på støtte til postgraduate stipendier og programmer under programmet Erasmus Mundus. I sidstnævnte tilfælde er der kun mulighed for at sammenligne med 2007, da der ikke blev gennemført nogen udvælgelse i 2008 som følge af overgangen til det nye program.
3. Virkningerne af den nye informationsprocedure på gennemførelsen af programmerne
I alle programmer er det tidsrum, der er blevet brugt til udvælgelsesprocessen fra fristen for indsendelsen til vedtagelsen af afgørelsen om tildeling af støtte og meddelelsen til støttemodtagerne, blevet afkortet betydeligt.
Herudover skal det bemærkes, at man ved alle programmerne ‑ med undtagelse af Erasmus Mundus ‑ og inden informationsprocedurens ikrafttræden havde aftalt, at fristen for Europa-Parlamentets indsigelsesret skulle afkortes ved afgørelser om udvælgelse, som falder ind under rådgivningsproceduren i anden halvdel af 2008. I intet tilfælde var tidsgevinsten ved den afkortede frist i forbindelse med indsigelsesretten imidlertid større end den tidsgevinst, som informationsprocedurens indførelse medførte.
Med hensyn til programmet for livslang læring blev afgørelser om tildeling af støtte i 2009 i aktioner, som kan sammenlignes, meddelt støttemodtagerne gennemsnitligt 123 dage efter indsendelsesfristen, en gennemsnitlig forbedring på 37 dage sammenlignet med 2008 og 32 dage sammenlignet med 2007. I et tilfælde (Leonardo de Vinci – innovationsoverførsel) var tidsrummet i 2009 lidt længere end i 2008, fordi det var nødvendigt at gennemgå en speciel sag grundigt, som omhandlede beskyttelse af EU's finansielle interesser.
I forbindelse med kulturprogrammet kom meddelelsen i 2009 gennemsnitligt 152 dage efter indsendelsesfristen, en gennemsnitlig forbedring på 54,5 dage sammenlignet med 2008 og 117 dage sammenlignet med 2007. 
I programmet aktive unge var den gennemsnitlige forbedring mere end 40 dage sammenlignet med 2008 og mere end 75 dage sammenlignet med 2007. Afgørelser om tildeling af støtte og den efterfølgende meddelelse til støttemodtagerne var afsluttet senest tre en halv måned efter indsendelsesfristen, mens det gennemsnitlige tidsrum for udvælgelsesprocessen var fem en halv måned under konsultationsproceduren.
I programmet "Europa for Borgerne" udgjorde forbedringen gennemsnitligt 22 dage sammenlignet med 2008 og 12 dage sammenlignet med 2007. To aktioner dannede imidlertid en undtagelse: der skete ikke nogen forbedring for aktionerne 1.4 og 1.5 mellem 2009 og 2008. Disse projekter ("Projekter vedrørende borgerne" og "Støtteforanstaltninger") er mere komplicerede og omfattende end andre mere traditionelle projekter såsom venskabsbysamarbejdet. Dette havde imidlertid ingen virkninger for støttemodtagerne, da de fik meddelelse om resultatet af udvælgelsen inden projekternes planlagte start.
Med hensyn til stipendier under Erasmus Mundus udgjorde forbedringen 27 dage sammenlignet med stipendierne i 2007 og 10 dage sammenlignet med 2008. For de fælles programmer udgjorde forbedringen 74 dage, på trods af at 2009 var det første år, hvor ph.d.er fik støtte fra programmet ud over masteruddannelserne. I alle sager fik Europa‑Parlamentet og programudvalgene oplysningerne inden for den fastsatte frist på to arbejdsdage. Omfanget af informationer, der formidles, er ikke ændret sammenlignet med komitologiproceduren, men fjernelsen af formaliteterne i forbindelse med rådgivningsproceduren, f.eks. vedrørende indledning af skriftlige procedurer og ajourføring i registret, har ikke desto mindre medført en markant mindskelse af den administrative byrde.
4. Konklusion

Informationsproceduren, der erstatter den formelle rådgivningsprocedure under komitologiafgørelsen, er blevet gennemført i alle fem programmer uden problemer. Alle de nødvendige oplysninger, der er krav om i afgørelserne, er systematisk blevet fremsendt af Kommissionen til Europa‑Parlamentet og programudvalgene inden for den obligatoriske tidsfrist på to arbejdsdage.
Kommission har ikke modtaget nogen reaktioner eller klager fra Europa‑Parlamentet eller programudvalgene om de fremsendte oplysninger eller selve proceduren. En række støttemodtagere har derimod givet udtryk for deres tilfredshed med, at tidsrummet inden meddelelsen om afgørelserne om udvælgelse er blevet afkortet som følge heraf.
Med hensyn til virkningerne af afgørelserne på administrationen af programmerne og støtten til støttemodtagerne har den omfattende afkortning af fristerne øget programmernes effektivitet, fordi dette har givet mulighed for at give ansøgerne meddelelse om afgørelserne vedrørende udvælgelsen hurtigere med en positiv virkning for bæredygtigheden i de partnerskaber, der gennemfører projekterne, og derfor for selve projekternes kvalitet. I alle programmerne har den nye procedure givet mulighed for en øget effektivitet i projektstyringen.
Man kan derfor konkludere, at den nye informationsprocedure er i overensstemmelse med princippet om forenkling og nærhed, der skal tjene som rettesnor for gennemførelsen af programmerne af hensyn til de europæiske borgere.
I lyset heraf har Kommissionen forpligtet sig til fortsat at øge effektiviteten i programmernes administration ved at forkorte den proces, der fører frem til afgørelser om udvælgelse, især ved i så høj grad som muligt at afkorte det tidsrum, der bruges til evaluering af ansøgningerne.
BILAG 
	Programmet for livslang læring
	 
	 
	 
	 

	
	
	
	
	
	

	Afgørelser om udvælgelse
	Antal dage, der er brugt til udvælgelsesproceduren - 2007
	Antal dage, der er brugt til udvælgelsesproceduren - 2008
	Antal dage, der er brugt til udvælgelsesproceduren - 2009
	Forskellen 2009-2008
	Forskellen 2009-2007

	Tildeling af støtte inden for rammerne af Jean Monnet‑programmet (nøgleaktivitet 3: Euro​pæiske for​eninger, der arbejder på uddan​nelses​området på euro​pæisk plan) i hand​lings​programmet for livs​lang læring
	147
	171
	105
	66
	42

	 
	 
	 
	 
	 
	 

	Tildeling af støtte inden for rammerne af Jean Monnet‑programmet (nøgleaktivitet 1) i handlingsprogrammet for livslang læring
	147
	171
	136
	35
	11

	 
	 
	 
	 
	 
	 

	Tildeling af støtte inden for rammerne af underprogrammerne Comenius, Erasmus, Leonardo da Vinci og Grundtvig i program​met for livslang læring 2009 
	175
	159
	131
	28
	44

	 
	 
	 
	 
	 
	 

	Tildeling af støtte inden for rammerne af Leonardo da Vinci - innovationsoverførsel - i programmet for livslang læring 2009
	166
	140
	152
	-12
	14

	 
	 
	 
	 
	 
	 

	Tildeling af støtte inden for rammerne af det tværgående program/nøgleaktiviteter i programmet for livslang læring
	177
	214
	128
	86
	49

	 
	 
	 
	 
	 
	 

	Tildeling af støtte til aktioner med henblik på udvikling og gennemførelse af den europæiske referenceramme for kvalifikationer - EQF
	/
	113
	90
	23
	/

	 
	 
	 
	 
	 
	 

	Tildeling af støtte inden for rammerne af det tværgående program nøgleaktivitet 1 ("Støtte til det europæiske samarbejde på uddannelsesområdet - ECET") i programmet for livslang læring. 
	/
	/
	94
	/
	/


	Kulturprogrammet
	 
	 
	 
	 
	 

	 
	 
	 
	 
	 
	 

	Afgørelser om udvælgelse
	Antal dage, der er brugt til udvælgelsesproceduren - 2006
	Antal dage, der er brugt til udvælgelsesproceduren - 2008
	Antal dage, der er brugt til udvælgelsesproceduren - 2009
	Forskellen 2009-2008
	Forskellen 2009-2007

	Støtte til organer, der er aktive på europæisk plan på kulturområdet - årlig driftsstøtte – streng 2
	269
	218
	129
	89
	140

	 
	 
	 
	 
	 
	 

	Samarbejdsprojekter - streng 1.2.1
	269
	268
	217
	51
	52

	 
	 
	 
	 
	 
	 

	Litterære oversættelser - streng 1.2.2
	269
	219
	166
	53
	103

	 
	 
	 
	 
	 
	 

	Tredjelande - streng 1.3.3
	269
	121
	96
	25
	173

	
	
	
	
	
	


	Programmet aktive unge
	 
	 
	 
	 

	 
	 
	 
	 
	 
	 

	Afgørelser om udvælgelse
	Antal dage, der er brugt til udvælgelsesproceduren - 2007
	Antal dage, der er brugt til udvælgelsesproceduren - 2008
	Antal dage, der er brugt til udvælgelsesproceduren - 2009
	Forskellen 2009-2008
	Forskellen 2009-2007

	Aktion 4.1 - Støtte til ngo'er
	/
	195
	106
	89
	/

	 
	 
	 
	 
	 
	 

	Runde 1 - Programvejledning
	/
	145
	108
	37
	/

	 
	 
	 
	 
	 
	 

	Runde 2 - Programvejledning
	/
	164
	109
	55
	/

	 
	 
	 
	 
	 
	 

	Runde 3 - Programvejledning
	150
	106
	90
	16
	60

	 
	 
	 
	 
	 
	 

	Aktion 3.2 - Unge i verden
	189
	119
	112
	7
	77

	 
	 
	 
	 
	 
	 

	Aktion 4.4 – Projekter, der fremmer innovation og kvalitet
	159
	/
	69
	/
	90

	 
	 
	 
	 
	 
	 

	Aktion 4.6 - Partnerskaber
	/
	/
	147
	/
	/


	Programmet for medborgerskab
	 
	 
	 
	 

	 
	 
	 
	 
	 
	 

	Afgørelser om udvælgelse
	Antal dage, der er brugt til udvælgelsesproceduren - 2007
	Antal dage, der er brugt til udvælgelsesproceduren - 2008
	Antal dage, der er brugt til udvælgelsesproceduren - 2009
	Forskellen 2009-2008
	Forskellen 2009-2007

	Aktion 1.1. Venskabsbysamarbejdet - fase 1a)
	/
	142
	94
	48
	/

	 
	 
	 
	 
	 
	 

	Aktion 1.1. Venskabsbysamarbejdet - fase 2
	83
	118
	79
	39
	4

	 
	 
	 
	 
	 
	 

	Aktion 1.1. Venskabsbysamarbejdet - fase 3
	107
	122
	97
	25
	10

	 
	 
	 
	 
	 
	 

	Aktion 1.1. Venskabsbysamarbejdet - fase 4
	88
	143
	64
	79
	24

	 
	 
	 
	 
	 
	 

	Aktion 1.1. Venskabsbysamarbejdet - fase 1/2010
	95
	91
	78
	13
	17

	 
	 
	 
	 
	 
	 

	Aktion 1.2. Netværk af venskabsbyer
	124
	142
	94
	48
	30

	 
	 
	 
	 
	 
	 

	Aktion 1.4. Borgerprojekter
	/
	126
	149
	-23
	/

	 
	 
	 
	 
	 
	 

	Aktion 1.5. Støtte​foranstaltninger
	/
	76
	107
	-31
	/

	 
	 
	 
	 
	 
	 

	Aktion 2.7. Støtte til projekter, der iværksættes på initiativ af civilsamfundets organisationer
	106
	131
	110
	21
	-4

	 
	 
	 
	 
	 
	 

	Aktion 4.1. Erindringsprojekter
	99
	96
	96
	0
	3


	Programmet Erasmus Mundus
	 
	 
	 
	 

	 
	 
	 
	 
	 
	 

	Afgørelser om udvælgelse
	Antal dage, der er brugt til udvælgelsesproceduren - 2007
	Antal dage, der er brugt til udvælgelsesproceduren - 2008
	Antal dage, der er brugt til udvælgelsesproceduren - 2009
	Forskellen 2009-2008
	Forskellen 2009-2007

	Aktion 1.1. Stipendier for det akademiske år 2009/2010
	85
	68
	58
	10
	27

	 
	 
	 
	 
	 
	 

	Aktion 1.2. Fælles programmer
	151
	/
	77
	/
	74


�	Europa�Parlamentets og Rådets afgørelse nr. 1357/2008/EF af 16. december 2008 om ændring af afgørelse nr. 1720/2006/EF om et handlingsprogram for livslang læring.


	Europa�Parlamentets og Rådets afgørelse nr. 1352/2008/EF af 16. december 2008 om ændring af afgørelse nr. 1855/2006/EF om oprettelse af kulturprogrammet (2007�2013).


	Europa�Parlamentets og Rådets afgørelse nr. 1349/2008/EF af 16. december 2008 om ændring af afgørelse nr. 1719/2006/EF om oprettelse af programmet "Aktive Unge" for perioden 2007�2013.


	Europa�Parlamentets og Rådets afgørelse nr. 1358/2008/EF af 16. december 2008 om ændring af afgørelse nr. 1904/2006/EF om programmet "Europa for Borgerne" til fremme af et aktivt medborgerskab i Europa (2007�2013).


�	Tabellerne er medtaget i bilaget til programmerne for livslang læring, kultur, aktive unge, Europa for borgerne samt Erasmus.


�	Under det tidligere program: Europa�Parlamentets og Rådets afgørelse nr. � HYPERLINK "http://eur-lex.europa.eu/smartapi/cgi/sga_doc?smartapi!celexplus!prod!DocNumber&lg=en&type_doc=Decision&an_doc=2000&nu_doc=508" \o "full text of the act" \t "_blank" �508/2000/EF� af 14. februar 2000 om indførelse af Kultur 2000�programmet.

